Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Nafarroan apustu-etxeak arautzeko ponentzia eratzeko erabakia, Nafarroako Parlamentuko Lehendakaritzako, Berdintasuneko, Funtzio Publikoko, eta Barneko Batzordeak onetsia. Hona erabakiaren testua:

“Nafarroako Parlamentuko Lehendakaritzako, Berdintasuneko, Funtzio Publikoko, eta Barneko Batzordeak, 2019ko urriaren 2an egindako bilkuran, ondoko erabakia hartu zuen, besteak beste:

**1.** Lehendakaritzako, Berdintasuneko, Funtzio Publikoko, eta Barneko Batzordearen baitan Nafarroan apustu-etxeak arautzeko ponentzia bat eratzea.

**2.** Epe bat ematea, 2019ko urriaren 9ko 12:00ak bitartekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Azterlana egiteko epea ponentzia eratu eta sei hilabetera bukatuko da.

**5.** Erabaki hau Legebiltzarreko Mahaiari jakinaraztea, beharrezkoa dena xeda dezan aipatu lantaldearen osaerari eta eraketari buruz”.

Iruñean, 2019ko urriaren 2an

Lehendakaria: Unai Hualde Iglesias